- Коронавирус инфекцияһы – донъяла быға тиклем булған бер пандемияға ла оҡшамаған. Уның нисек үтеүе йыш ҡына бөтөнләй аңлашылмай. Мәҫәлән, COVID-19 вирусын эләктереп, ауырыуҙы үткәргән кешелә оҙаҡ ваҡытҡа уға ҡаршы тороусанлыҡ барлыҡҡа килергә тейеш, тип уйлайбыҙ. Сөнки бөтә ҡағиҙәләр буйынса, ауырыуҙан һуң барлыҡҡа килгән иммунитет прививка яһатҡандағынан да көслөрәк. Ләкин әле донъяла был сирҙе уҙғарып, уны икенсегә йоҡтороусылар билдәле. Етмәһә, беренсе тапҡыр кеше уны еңелсә үткәрһә, икенсеһендә инде ауырыраҡ сирләгән осраҡтар күп.